Israelul spune că a eliminat jumătate dintre comandanții Hezbollah din sudul Libanului. „Cealaltă jumătate se ascunde”
Armata israeliană desfășoară o „acțiune ofensivă” în sudul Libanului, unde forțele sale aeriene și artileria sa au lovit 40 de ținte ale mișcării Hezbollah și au ucis jumătate dintre comandanții grupării libaneze în acest sector, a declarat miercuri ministrul israelian al apărării, Yoav Gallant, relatează AFP și Reuters, potrivit Agerpres.